កំណប់​តន្ត្រី​ដូនតា ​គឺ​ជា​លទ្ធផល​កើត​ចេញ​ពី​ការ​រក​ឃើញ​ឡើង​វិញ​នូវស្នា​ដៃ​មួយ​ដែល​បាន​បោះ​ពុម្ព​ផ្សាយ​នៅ​ឆ្នាំ ​១៩២១​ និង​ការ​ស្រាវ​មួយ​ ។ កំណប់​តន្ត្រី​ដូនតា​គឺ​ជា​កម្រង​បទ​ចម្រៀង​ប្រពៃណី​ខ្មែរ​ដែល​ត្រូវ​បាន​ប្រគុំ​ ​និង​បក​ស្រាយ​ដោយ​អ្នក​ចម្រៀង​សម័យ​បច្ចុប្បន្ន​ ។ គម្រោង​ផលិត​អាល់​ប៊ុម​ស៊ី​ឌី​នេះ​ស្ថិត​នៅ​ក្រោម​ការ​ឧបត្ថម្ភ​របស់​ស្ថានទូត​សហរដ្ឋអាមេរិក​ក្នុង​គោល​បំណង​ស្វែង​រក និង​ផ្ដល់​ជីវិត​ឡើង​វិញ​ដល់​កម្រង​បទ​ចម្រៀង​ និង​តន្ត្រី​ខែ្មរ​ដែល​ត្រូវ​បាន​គេ​បំភ្លេច​ចោល​ជា​យូរ​ណាស់​មក​ហើយ ។ នៅ​លើ​គម្រប​ អាល់​ប៊ុម​ស៊ី​ឌី​នេះ​មាន​ឈ្មោះ​ជា​ភាសា​អង្គគ្លេស​ឱ្យ​ថា ""Cambodian Forgotten Songs"" ។ ស៊ីឌី​នេះ​មាន​បទ​ចម្រៀង​ចំនួន​៨​បទ និង​មាន​កូន​សៀវភៅ ដែល​មាន​ដាក់​បញ្ចូល​ទំនុក​ច្រៀង​ជា​ភាសា​ខ្មែរ​ និង​អង្គគ្លេស ​រួម​ទាំង​រូបថត ដែល​ត្រូវ​បាន​ថត​អំឡុង​ពេល​ថត​សំឡេង ​។